മൂത്താശാരിയായി മാമുക്കോയ ഉരുവിന്റെ ഫസ്റ്റ് ലുക്ക് പോസ്റ്റര് പുറത്തിറങ്ങി മാമുക്കോയ പ്രധാന കഥാപാത്രമായെത്തുന്ന ചിത്രം ഉരു വിന്റെ ഫസ്റ്റ് ലുക്ക് പോസ്റ്റര് എഴുത്തുകാരന് കെ.പി രാമനുണ്ണി റിലീസ് ചെയ്തു. ചാലിയം തുരുത്തിലെ ഉരു നിര്മാണ കേന്ദ്രത്തില് പി.ഒ ഹാഷിമിന് നല്കിയായിരുന്നു റിലീസ്. മാധ്യമപ്രവര്ത്തകന് ഇ.എം അഷ്റഫ് രചനയും സംവിധാനവും നിര്വഹിച്ച ഉരു ബേപ്പൂരിലെ ഉരു നിര്മാണത്തൊഴിലുമായി ബന്ധപ്പെട്ട ജീവിതങ്ങളുടെ കഥ പറയുന്നു. ചിത്രത്തില് മൂത്താശാരിയായാണ് മാമുക്കോയ വേഷമിട്ടത്. മരത്തടി മേഖലയുമായി ബന്ധപ്പെട്ട തൊഴില് ചെയ്ത മാമുക്കോയ തന്െറ ജീവിതാനുഭവങ്ങള് കൂടി ഉരുവില് പങ്കുവെക്കുന്നു. മാമുക്കോയയെ കൂടാതെ കെ.യു. മനോജ്, മഞ്ജു പത്രോസ്, അര്ജുന്, ആല്ബര്ട്ട് അലക്സ്, അനില് ബാബു, അജയ് കല്ലായി, രാജേന്ദ്രന് തായാട്ട്, ഉബൈദ് മുഹ്സിന്, ഗീതിക, ശിവാനി, ബൈജു ഭാസ്കര്, സാഹിര് പി.കെ., പ്രിയ എന്നിവരും ചിത്രത്തിലെ വിവിധ കഥാപാത്രങ്ങളെ അവതരിപ്പിക്കുന്നു. സാം പ്രൊഡക്ഷന്െറ ബാനറില് നിര്മിക്കുന്ന ഉരുഒ.ടി.ടി റിലീസിന് തയാറായിരിക്കുകയാണ്. ശ്രീകുമാര് പെരുമ്ബടവം ഛായാഗ്രഹണവും, കമല് പ്രശാന്ത് സംഗീത സംവിധാനവും, പ്രഭാവര്മ ഗാന രചനയും നിര്വഹിച്ചിരിക്കുന്നു. ചടങ്ങില് നിര്മാതാവ് മന്സൂര് പള്ളൂര്, അസോസിയേറ്റ് ഡയറക്ടര് ഷൈജു ദേവദാസ്, എഡിറ്റര് ഹരി ജി. നായര്, നാടന് പാട്ടു ഗായകന് ഗിരീഷ് ആമ്ബ്ര എന്നിവര് പങ്കെടുത്തു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.